*****

ΚΑΝΟΝΙΣΜΟΣ (ΕΟΚ) αριθ. 2630/84 ΤΗΣ ΕΠΙΤΡΟΠΗΣ

της 17ης Σεπτεμβρίου 1984

για τροποποίηση των κανονισμών (ΕΟΚ) αριθ. 1105/68 και (ΕΟΚ) αριθ. 2793/77 όσον αφορά τις λεπτομέρειες χορήγησης των ενισχύσεων για το αποκορυφωμένο γάλα που προορίζεται για τη διατροφή των ζώων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 10 παράγραφος 3,

Εκιτμώντας:

ότι ο κανονισμός (ΕΟΚ) αριθ. 986/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2128/84 (4), θεσπίζει τους γενικούς κανόνες τους σχετικούς με τη χορήγηση των ενισχύσεων για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή των ζώων·

ότι ο κανονισμός (ΕΟΚ) αριθ. 1105/68 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1526/84 (6), προβλέπει τις λεπτομέρειες χορηγήσεως ενισχύσεως για το υγρό αποκορυφωμένο γάλα που προορίζεται για τη διατροφή των μόσχων·

ότι ο κανονισμός (ΕΟΚ) αριθ. 2793/77 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 2076/84 (8), προβλέπει τις λεπτομέρειες χορήγησης ειδικής ενίσχυσης για το υγρό αποκορυφωμένο γάλα που προορίζεται για τη διατροφή των ζώων, εξαιρουμένων των νεαρών μόσχων·

ότι οι δύο τελευταίοι αυτοί κανονισμοί προβλέπουν τη δυνατότητα χορήγησης ενίσχυσης για το ανασυσταθέν υπό υγρά μορφή αποκορυφωμένο γάλα σε σκόνη, εξαιρούμενου του αποκορυφωμένου γάλακτος σε σκόνη που προέρχεται από δημόσια αποθέματα· ότι η κατάσταση της αγοράς του αποκορυφωμένου γάλακτος σε σκόνη και του αποκορυφωμένου υγρού γάλακτος επιβάλλει να καταργηθεί αυτή η εξαίρεση και να αυξηθεί η σχετική ποσότητα του ανασυσταθέντος αποκορυφωμένου γάλακτος σε σκόνη για το οποίο χορηγήθηκε ενίσχυση·

ότι πρέπει να γίνει μια διευκρίνιση στο κείμενο του άρθρου 1α παράγραφος 5 του κανονισμού (ΕΟΚ) αριθ. 1105/68 και του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2793/77 όσον αφορά τις υποχρεώσεις του γαλακτοκομείου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1α του κανονισμού (ΕΟΚ) αριθ. 1105/68 τροποποιείται ως εξής:

1. Η παράγραφος 1 αντικαθίσταται από το ακόλουθο κείμενο:

«1. Το αποκορυφωμένο γάλα σε σκόνη που αναφέρεται στο άρθρο 1 του κανονισμού (ΕΟΚ) αριθ. 986/68, το οποίο ανταποκρίνεται στους όρους που αναφέρονται στο άρθρο 1 παράγραφοι 2 και 4 του κανονισμού (ΕΟΚ) αριθ. 1725/79 της Επιτροπής (1), και ελέγχεται σύμφωνα με τις διατάξεις του τελευταίου αυτού κανονισμού, εξαιρουμένου του αποβουτυρωμένου γάλακτος σε σκόνη, τυγχάνει επίσης της ενίσχυσης όταν πωλείται σε υγρά μορφή στους κτηνοτρόφους για τη διατροφή των ζώων.

(1) ΕΕ αριθ. L 199 της 7. 8. 1979, σ. 1.»

2. Στην παράγραφο 2, οι όροι «20 %» αντικαθίστανται από τους όρους «40 %».

3. Στην παράγραφο 5, η πρώτη περίπτωση αντικαθίσταται από το ακόλουθο κείμενο:

«- δεν μπορεί να πωλήσει, κατά την περίοδο που πραγματοποιούνται οι εργασίες που αναφέρονται στην παράγραφο 1 και κατά την περίοδο των τεσσάρων εβδομάδων που υπολογίζονται από το τέλος των εργασιών αυτών, αποκορυφωμένο γάλα σε σκόνη σε έναν οργανισμό παρέμβασης,»

Άρθρο 2

Το άρθρο 1 παράγραφος 1 του κανονισμού (ΕΟΚ) αριθ. 2793/77 αντικαθίσταται από το ακόλουθο κείμενο:

«1. Μια ειδική ενίσχυση χορηγείται:

- για το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία α) και β) του κανονισμού (ΕΟΚ) αριθ. 986/68, όταν χρησιμοποιείται για τη διατροφή των ζώων πλην των νεαρών μόσχων,

- για το αποκορυφωμένο γάλα σε σκόνη που αναφέρεται στο άρθρο 1 του κανονισμού (ΕΟΚ) αριθ. 986/68, το οποίο ανταποκρίνεται στους όρους που αναφέρονται στο άρθρο 1 παράγραφοι 2 και 4 του κανονισμού (ΕΟΚ) αριθ. 1725/79 της Επιτροπής (1), και ελέγχεται σύμφωνα με τις διατάξεις του τελευταίου αυτού κανονισμού, εξαιρουμένου του αποβουτυρωμένου γάλακτος σε σκόνη, όταν πωλείται σε υγρά μορφή για τη διατροφή των άλλων ζώων πλην των νεαρών μόσχων, υπό τον όρο ότι:

α) οι ποσότητες γάλακτος που λαμβάνονται μ' αυτό τον τρόπο δεν υπερβαίνουν το 40 % της ποσότητας του αποκορυφωμένου γάλακτος σε σκόνη που αναφέρεται στην πρώτη περίπτωση, το οποίο πωλήθηκε κατά το προηγούμενο ημερολογιακό έτος από το γαλακτοκομείο στους κτηνοτρόφους· και

β) το γαλακτοκομείο που κάνει χρήση αυτής της δυνατότητας δεν πωλεί κατά τη διάρκεια όλης της περιόδου που πραγματοποιούνται οι εργασίες οι οποίες αναφέρονται στην παρούσα περίπτωση και κατά τη διάρκεια των τεσσάρων μηνών που υπολογίζονται από το τέλος των εργασιών αυτών, αποκορυφωμένο γάλα σε σκόνη σε οργανισμό παρέμβασης και ενημερώνει, πριν από την έναρξη των εργασιών, τον οργανισμό που πραγματοποιεί τον έλεγχο για την ημερομηνία έναρξης των εργασιών.

(1) ΕΕ αριθ. L 199 της 7. 8. 1979, σ. 1.»

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Σεπτεμβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 150 της 6. 6. 1984, σ. 6.

(3) ΕΕ αριθ. L 169 της 18. 7. 1968, σ. 4.

(4) ΕΕ αριθ. L 196 της 26. 7. 1984, σ. 6.

(5) ΕΕ αριθ. L 184 της 29. 7. 1968, σ. 24.

(6) ΕΕ αριθ. L 145 της 31. 5. 1984, σ. 70.

(7) ΕΕ αριθ. L 321 της 16. 12. 1977, σ. 30.

(8) ΕΕ αριθ. L 192 της 20. 7. 1984, σ. 8.